**ТЕХНИЧКА СПЕЦИФИКАЦИЈА ЗА ИЗРАДУ И ИНТЕГРАЦИЈУ СОФТВЕРСКОГ МОДУЛА ЗА Е-ФАКТУРЕ (СЕФ)**

**- Модул Е-фактурa за Интегрални Пословни Информациони систем TotalERP**

**набавка бр. 11Д/25**

**1. Предмет набавке**

Предмет набавке је израда и имплементација софтверског модула за интеграцију са Системом електронских фактура (СЕФ), уз пуну функционалност обраде излазних и улазних фактура у складу са важећим законским регулативама Републике Србије, као и интеграцију са постојећим ЕРП решењем – TotalERP, модул Финансијска оператива.

**2. Функционални захтеви**

Софтверски модул мора омогућити следеће функционалности:

2.1. Излазне фактуре (Outbound)

- Слање докумената на СЕФ:  
 - Редовне фактуре  
 - Авансне фактуре  
 - Кориговане (КО) и корективне (КЗ) фактуре  
- Сторнирање већ послатих излазних докумената на СЕФ  
- Штампање ПДФ верзије излазних фактура преузетих са СЕФ-а  
- Слање интерних обрачуна на СЕФ  
- Слање појединачних и збирних евиденција на СЕФ

2.2. Улазне фактуре (Inbound)

- Аутоматско преузимање са СЕФ-а:  
 - Редовних улазних фактура  
 - Авансних фактура  
 - КО и КЗ докумената  
- Преглед и приказ прилога уз примљене фактуре  
- Штампање ПДФ верзије примљених фактура

2.3. Евиденције и порези

- Генерисање и слање:  
 - Појединачних евиденција  
 - Збирних евиденција  
 - Евиденција претходног пореза (ЕПП)

2.4. Интеграција са TotalERP

- Директна интеграција са модулом Финансијска оператива система TotalERP  
- Аутоматски пренос и синхронизација следећих података:  
 - Излазне фактуре генерисане у ЕРП-у  
 - Улазне фактуре преузете са СЕФ-а  
 - Статуси докумената (одобрено, одбијено, сторнирано)  
 - Обрачун претходног пореза (ЕПП)

**3. Технички захтеви**

- Софтвер мора користити званичне API-je СЕФ система Министарства финансија Републике Србије  
- Модул мора омогућити ручни и аутоматски режим синхронизације података  
- Софтвер мора бити развијен у складу са безбедносним стандардима (HTTPS комуникација, токен аутентикација, логовање активности)  
- Софтвер мора радити на Windows Server окружењу  
- Потребно је обезбедити кориснички интерфејс за рад са документима (није дозвољено само скриптовање без GUI-ja)  
- Софтвер мора омогућити евиденцију и приказ грешака у комуникацији са СЕФ-ом (log sistem)

**4. Обавезе понуђача**

- Имплементација софтверског модула  
- Повезивање са СЕФ-ом  
- Повезивање са ЕРП системом (TotalERP)  
- Тестирање и верификација функционалности  
- Обука корисника (мин. 2 сата тренинга)  
- Документација за кориснике и администраторе  
- Гаранција на функционалност и ажурирања у складу са променама СЕФ система (мин. 12 месеци)

**5. Обавезе понуђача**

**Понуђач мора у понуди навести и доставити :**  
- Кратак опис понуђеног решења  
- Техничке карактеристике  
- Рок испоруке (максимално 30 дана од дана потписивања уговора)

Програмски модул би био инсталиран и коришћен и у Одсеку за план и фактуру, а за потребе издавања и слања прописаних рачуноводствених исправа на СЕФ за извршене услуге које нису здравствене услуге за осигурана лица РФЗО.